Internasionale Lughawe Sjeremetjewo - Wikipedia
internasionale lughawe in Moskou, Rusland
(Aangestuur vanaf Sjeremetjewo-lughawe)
Die Internasionale Lughawe Sjeremetjewo (Russies: Международный Аэропорт Шереметьево) is ’n internasionale lughawe in die Moskou-oblast, Rusland. Dit is sowat 29 km noordwes van Sentraal-Moskou geleë. Dit is die hooflughawe van die Russiese internasionale lugdiens Aeroflot, en saam met Domodedowo en Wnoekowo een van die hooflughawens van Moskou. (Die IATA-kode vir die drie lughawens is MOW). Dit is naas Domodedowo die grootste lughawe in Rusland. In 2010 het 19 329 000 passasiers dit gebruik.
Lugfoto van Sjeremetjewo
Khimki, Moskou-oblast, Rusland
622 vt / 190 m
55°58′22″N 37°24′53″O﻿ / ﻿55.97278°N 37.41472°O﻿ / 55.97278; 37.41472Koördinate: 55°58′22″N 37°24′53″O﻿ / ﻿55.97278°N 37.41472°O﻿ / 55.97278; 37.41472
Ligging binne die Moskou-oblast
07R/25L 3 700 12 139 Beton
07L/25R 3 550 11 647 Beton
29 256 000
Sheremetjewo is op 11 Augustus 1959 in gebruik geneem en die eerste internasionale vlug was op 1 Junie 1960 na Berlyn se Schönefeld-lughawe. Sheremetjewo-1, wat vir binnelandse vlugte gebruik word, het op 3 September 1964 geopen.
Sheremetjewo-2, die grootste van die twee terminaalkomplekse, is op 1 Januarie 1980 in gebruik geneem vir die 1980 Olimpiese Somerspele. Dit word gebruik vir internasionale vlugte. Daar is geen fisieke verbinding tussen die twee terminaalkomplekse nie; dit is basies twee verskillende lughawens wat dieselfde aanloopbane gebruik. Min ander lughawens het ’n soortgelyke opset.
Die binnekant van die nuwe Terminaal C.
In die 2000's het die mededinging van ander, geriefliker lughawens soos Domodedowo toegeneem. Die behoefte aan uitbreiding het al hoe dringender geword met groot internasionale lugdienste soos Lufthansa, British Airways, Iberia Airlines, Japan Airlines, Brussels Airlines, Austrian Airlines Group en Swiss International Air Lines wat die lughawe gebruik.
’n Nuwe terminaal, Terminaal C, is langs Terminaal 1 (of Sjeremetjewo-1) gebou. Dit het ’n vloeroppervlak van 40 000 m2 en kan 5 miljoen passasiers per jaar hanteer. Terminaal 1 word hoofsaaklik gebruik vir binnelandse laekostevlugte en vlugte na Minsk, Belarus. Daar word beplan om dit op te knap as ’n terminaal vir besigheidstralers en dit te hernoem na Terminaal B.
Terminaal D is in November 2009 langs Terminaal 2 (nou bekend as Terminaal F) in gebruik geneem. Die gebou van 170 000 m2 word gebruik deur Aeroflot en sy SkyTeam-vennote en kan 12 miljoen passasiers per jaar hanteer. Aeroflot is in die proses om alle internasionale vlugte van Terminaal F na Terminaal D te skuif. Dit sou in Februarie 2010 plaasvind, maar is uitgestel.
Intussen word Terminaal F opgeknap. ’n Deel, Terminaal E is reeds in gebruik en verbind Terminaal D en F. Sedert 3 Julie 2010 verbind ’n loopweg Terminaal D, E, F en die Aeroexpress-spoorwegterminaal, en sedert 2 November 2010 is daar ’n loopweg tussen Terminaal D, E en F. Ná die bouwerk sal die suidelike kompleks – Terminaal D, E en F – tot 25 miljoen passasiers per jaar kan hanteer. Eindelik, nadat die noordelike deel van die lughawe ook herbou is, sal dié getal styg tot 40 miljoen.
’n Trein na Sentraal-Moskou.
In November 2004 is daar ’n sneltrein wat loop tussen die Sawjolofski-spoorwegterminaal en Lobnja-stasie, wat sowat 7 km van die lughawe af is. Van daar kan ’n bus of taxi gehaal word. Op 10 Junie 2008 is ’n spoorwegterminaal voor Terminaal F geopen met ’n direkte diens van Sawjolofski af. ’n Busdiens vervoer passasiers van Terminaal B en C. Op 28 Augustus 2009 is die lyn verleng na die Beloroessk-spoorwegterminaal en teen 2015 sal ’n nuwe sentrale spoorlyn al drie die hooglughawens van Moskou bedien.
Die hoofpad na die lughawe, die Leningradskoje-snelweg, ondervind groot verkeersknope. Stadige busse en vinniger minibustaxi's (bekend as marsjroetkas) vebind Sjeremetjewo met Moskou se uitgebreide metro-netwerk. Daar is ook amptelike lughawe-taxi's beskikbaar op die lughawe.
Binnelandse vlugte en vlugte na Belarus
Aeroflot- en SkyTeam-vlugte
↑ Sheremetyevo International Airport: Operating Results 2009
↑ 2,0 2,1 Sheremetyevo to Apply Literal Identification of Terminals
↑ The Moodie Report – Moscow Sheremetyevo T3 opening slated for November
↑ Transfer of international flights to the Sheremetyevo Terminal D delayed once more
↑ Official website – Airport Map
↑ "Aeroexpress services and the tariffs".
↑ Train Takes Stress Out of Sheremetyevo
Amptelike webtuiste (en) (ru)
Aeroexpress (en) (ru)
Sjeremetjewo by Moscow Russia Insider's Guide
Wikimedia Commons het meer media in die kategorie Internasionale Lughawe Sjeremetjewo.
Ontsluit van "https://af.wikipedia.org/w/index.php?title=Internasionale_Lughawe_Sjeremetjewo&oldid=1992782"
Last edited on 20 Mei 2019, at 14:35